Downloaded from YTS.MX
Official YIFY movies site: YTS.MX
PARIS 2016
KIM KARDASHIAN LÆGGER INTIME SNAPCHATS UD -
FRA MODEUGEN I PARIS
Jeg er til Aaliyah party nu.
Jeg lider af FOMO.
Alle går fra mig, og jeg har lige fået en spraytan, så jeg må blive.
Vi har seneste nyt fra Paris.
Realitystjernen Kim Kardashian blev holdt op med en pistol.
Hun mistede angivelig smykker for millioner.
Også en vielsesring til fire millioner dollar.
Der er ingen detaljer om, hvem røverne var.
Politiet vil meget gerne finde ud af -
- hvordan banden vidste, at hun var der.
Kims opslag på Snapchat viste måske, hvornår de skulle slå til.
Folk sagde, at hun iscenesatte røveriet.
Det var ikke fup, men organiseret kriminalitet. Det værste i 20 år.
Vidste jeg bare, hvor ringen var.
DEN 13 MAJ 2025 PALAIS DE JUSTICE
KIM KARDASHIAN SKAL VIDNE MOD RØVERNE I RETTEN
Kim, Kim!
Det er min afslutning og min mulighed -
- for at lægge det bag mig efter det, jeg har været igennem.
Jeg kom til Paris til modeugen, og jeg har altid elsket byen højt.
Men da jeg kom til modeugen på den tur, blev alt forandret.
FOLK TÆT PÅ SAGEN AFSLØRER -
- FOR FØRSTE GANG DETALJER OM FORBRYDELSEN
2016 - MODEUGEN I PARIS
Modeugen i Paris er den eneste i verden, der tæller.
Alle er til modeugen i Paris.
Paris er den modeuge -
- hvor alle de kendte kommer for at blive set.
Men berømmelse er ingen garanti for at komme ind.
Der er så mange kendte.
Modeverdenen i Paris så ned på familien Kardashian i starten.
Kim var ny. Hun var en skamløs amerikaner -
med en utraditionel modebaggrund.
Hun er for sexet, for smart, for synlig, for meget af alting.
Hun og hendes mor oser af sex.
De viser deres kavalergange. Det tåler franskmænd ikke.
Min mor.
Men da Kim begyndte at date Kanye -
ændrede hendes stil sig straks.
Ja. Kanye Omari West forandrede Kim Kardashian.
PRODUCER OG KANYE WEST SAMARBEJDSPARTNER
Jeg har arbejdet med Kanye i 22 år.
22 år ... Det lyder vildt.
Kim var ikke kendt for mode. Det var Ye.
Han kom, væltede hendes skab, væltede hendes stil.
Lavede om på det hele. Han tryllede, og sådan er det.
Han havde potentiale som kunstner. Mode har altid plads til kunstnere.
Hun var ikke blevet inviteret til modeugen før hans tid. Arme Kim.
KIM OG KANYE ANKOMMER TIL PARIS OG MODEUGEN 2016
KIM DOKUMENTERER ALT, HUN GØR, PÅ SOCIALE MEDIER
Dagens udfordring var undertøj eller ej.
For mig er Kim Kardashian de sociale mediers fornyer.
Jeg har kendt familien Kardashian siden 2005.
Kim er også vor tids største realitystjerne -
- og en af verdens mest fotograferede.
Hun tog nok de fleste billeder selv.
Hun har skabt selfien og det at stå frem -
og elske sig selv som en livsstil.
Til modeugen i Paris poster Kim ofte på de sociale medier -
- Instagram og Snapchat. Hun åbner sin verden.
Hun viser os sine smykker.
Sit tøj.
Det føltes autentisk. Hun poster en portion pomfritter.
Det ville Anna Wintour aldrig gøre.
Hele familien var der -
- og det var en opvisning af rigdom uden lige.
De viste deres penge frem, hvor franskmænd er mere reserverede.
Det var stadig nyt ved modeugen i Paris.
Kim Kardashian var overalt under modeugen.
Jeg har arbejdet med mode i over ti år.
Som fotograf dækkede jeg alle shows og events for Vogue -
- så det var ret hektisk og spændende på samme tid.
Balmain-efterfesten blev afholdt på Musee Des Arts Decoratifs i Paris.
Det var en af de vildeste fester man kunne forestille sig -
- ville finde sted under modeugen. Selvfølgelig var Kim der også.
Kim har altid vagter. Men da det foregik inde -
var hendes følge meget mindre ...
... end hvis det havde været på gaden.
Jeg har mange fotos af Kim, fra da hun ankom til festen.
Men også i mere intime øjeblikke, når hun var sammen med vennerne -
og morede sig senere på aftenen.
Det var gode fotos. Hun hyggede sig. Gode farver, godt udseende.
Jeg tror, Kim var en af de piger ...
Bare det at være en del af modeugen var en drøm for hende.
TRE DAGE SENERE KANYE ER I NEW YORK
KIM ER ALENE PÅ SIT HOTEL I PARIS
FEM MÆND NÆRMER SIG HOTELLET
Tre er på cykler, to er til fods.
KL. 02.30
De var iført jakker -
- hvorpå der stod "Politi", og de havde hætter på.
De banker på døren.
Nattevagten, sikkerhedsvagten, ser ordet "Politi" på deres jakker -
- og frygter umiddelbart ikke noget og lukker op.
En af dem tager en pistol frem og truer ham.
De binder hans hænder sammen -
- og spørger, hvor rapperens kone bor.
I det øjeblik ligger Kim Kardashian -
på sin seng, og hun hører lyde.
Hun tror, at hendes søster er kommet hjem -
og kommer for at sige godnat.
Der er intet svar.
Så går døren op.
De to kriminelle står sammen med sikkerhedsvagten -
foran Kim Kardashian.
De forlanger først at få ringen.
De ved, at hun har en ring til fire millioner dollar -
- som hun viste frem på de sociale medier.
Det er den, de går efter.
Det er den berømte ring, og det er den, de vil have.
Men de finder også andre ting.
Hun tog alle sine smykker med til Paris -
- fordi hun ville kunne gå med alle sine diamanter om nødvendigt.
Så hun har smykker for millioner på værelset. Uden vagter eller boks.
Da de har fået alle smykkerne -
- og er klar til at tage afsted, har de travlt.
Kim Kardashian græder og skriger -
- så de taper hendes mund, hænder, arme og ben.
Hun er meget bange, for hun er næsten nøgen.
Hun tror, de vil voldtage eller dræbe hende.
Men de bærer hende ud på badeværelset og lægger hende i badekarret -
og forlader suiten i løb.
KL. 3.00
5600 KM VÆK I NEW YORK
NYHEDEN OM RØVERIET NÅR FREM TIL KANYE
Mens Kim blive afhørt af politiet, optræder Kanye på Meadows Festival.
Han har hørt om røveriet mod Kim, og man kan se, at han er bekymret.
Jeg beklager. Stop ...
Undskyld, familiekrise. Jeg må stoppe showet.
Han ringer til mig. "Kim er blevet røvet i Paris."
"Hvad?!" Jeg var nok en af de første, der fik det at vide.
Det var vildt at høre ham sige det i telefonen.
Tænk, at være så langt væk -
- når der sker ens elskede noget. Kan I forestille jer det?
Nej, det er vildt.
KIM KARDASHIAN FORTÆLLER EN RYSTENDE HISTORIE OM RØVERIET
Min dør stod åben, og jeg så to fyre holde en anden fyr nede.
De var i politiuniformer og stod uden for mit værelse, 1,5 meter væk.
Jeg gled ud af sengen, tog min mobil ...
Jeg ved ikke, hvordan man ringer til 911 i et fremmed land -
- og så tog fyren min mobil og smed mig på sengen.
De truede mig med pistolen, og jeg vidste, at det var der -
de ville skyde mig i hovedet.
"Jeg beder jer. Jeg har familie. Lad mig leve."
Da det blev kendt, at der var sket noget med Kim i Paris -
- toppede det i nyhederne og på de sociale medier.
Alle steder. Det var store nyheder.
Og historien havde to spor.
Efterforskningen på den ene side -
og nyhederne på den anden side.
Før røveriet var det altid et spørgsmål om -
- hvorvidt Kims folk fortalte paparazziene, hvor hun ville være.
Skabte hun disse kendisøjeblikke på restauranten -
- og mens hun shoppede de steder, hvor kendisser bliver fotograferet?
Der var en understrøm af planlagt opførsel.
Folk sagde, at det var et pr-stunt og fup.
At hun iscenesatte røveriet.
DER GIK ET RYGTE OM, AT DET VAR FUP.
JEG KAN DÅRLIGT TRO NOGET, DER "SKER" MED DEM ALLE.
JEG HAR ALTID MENT, DET VAR FUP.
FUP, FUP, FUP. GENNEMFØRT FUP.
KIM OG FAMILIEN VIL GØRE ALT FOR OPMÆRKSOMHED.
Det var ikke et røveri, men forsikringssvindel. De gør det tit.
Var det et røveri, ville de tage hendes hus.
Hun har flere penge end de smykker, de stjal.
Det er underligt, at Kim Kardashian kan blive røvet -
- på et hotel med så mange sikkerhedsvagter og -procedurer.
Jeg tror ikke på det.
Hvis det var enhver anden amerikansk mor -
der blev truet med en pistol ...
... havde det udløst et internationalt ramaskrig -
- og det havde lydt: "Amerikansk mor røvet i Paris."
Men det lød: "Kim Kardashian fuppede."
Det er en "théorie du complot". En konspirationsteori.
Det er altid det nemmeste at tro, at der er et komplot -
med en hjerne bag.
Det var ikke fup, men organiseret kriminalitet.
Det må have været traumatisk at vågne med en pistol for panden -
når man tror sig i sikkerhed.
Jeg hørte om røveriet hjemme, og telefonen ringede.
Det var min redaktør på det blad, jeg arbejdede for.
Hun spurgte, om jeg havde hørt, at Kim Kardashian var blevet røvet -
og bad mig så tage derud.
"Tag din taske og kør til Rue Tronchet i Paris."
Da jeg ankom, havde politiet -
- de fleste oplysninger om, hvad der skete den aften.
Kim Kardashian havde fortalt alt, der var sket -
- og det samme havde receptionisten, sikkerhedsvagten.
La Brigade de Répressions du Banditisme, BRB, efterforsker sagen.
Det er en brigade specialiseret i organiseret kriminalitet.
De er rigtig dygtige.
Kim Kardashian var i chok under sit vidneudsagn.
Hun fortalte politiet, at der var to personer.
At der var en stor og en lille.
At den store gav ordrerne -
og spurgte, hvor ringen var.
Og derefter pengene.
Det var den største forbrydelse mod en enkeltperson i 20 år.
Røverne forsvinder, som de kom.
De tre fyre, der kom cyklende, cykler derfra.
Og de to, der kom til fods, går.
Det er sjældent at se røvere flygte på cykel.
To gik meget hurtigt. Den tredje var meget langsommere.
For det første, fordi hans cykeldæk var punkteret -
og for det andet ...
... var det hans ansvar at bære smykkerne.
Han anbragte den tunge taske på styret -
og var helt ude af balance.
De to røvere på cykel, der formåede at flygte -
finder en sort bil, en Peugeot ...
... som venter på dem ikke langt væk i samme kvarter.
De hopper ind og krydser Paris og forstæderne.
Billederne af bilen er vigtige for politiet.
Det er det første store spor i efterforskningen.
Efter røveriet forsvandt Kim som dug for solen -
og trak alt tilbage.
Der var et stort hul i hendes tidslinjer på de sociale medier.
Det var min fornemmelse, at hun bearbejdede chokket -
- og det at det havde været så traumatiserende.
Det hele vendte op og ned på hendes verden.
I KIMS FRAVÆR TALER HENDES SØSTER KHLOÉ FOR HENDE -
- I ET FØLELSESLADET INTERVIEW MED ELLEN DEGENERES
Hvordan har Kim det? Det vil alle her gerne vide.
Hun har det ikke så godt.
Hun er traumatiseret.
Men familien står sammen, og vi kommer igennem det sammen.
Vi påskønner jeres kærlighed og støtte.
- Det vil tage tid. Det er hæsligt. - Man kan ikke forestille sig det.
Er alt det ...
Alle er på de sociale medier, instagrammer og tweeter uafbrudt.
Er det hele lukket ned nu?
Jeg tror, det får os til at ændre nogle ting i livet.
Jeg så Kris omkring en måned efter den forfærdelige hændelse.
Der var nok ti kvinder, der fejrede hendes fødselsdag.
Det var første gang, jeg så hende -
- have en sikkerhedsvagt med til en middag, og det var klogt.
Han sad bare ved et bord og sikrede, at alt var i orden.
De signaler, jeg fik fra Kris, var stadig rystede og alvorlige.
I PARIS ARBEJDER POLITIET I DØGNDRIFT FOR AT FINDE RØVERNE
Presset var stort på grund af ofrets navn -
og den mængde, der blev stjålet.
Desuden på grund af modeugen i Paris i denne måned -
- og selvfølgelig på grund af den mediebevågenhed, det skabte.
De mange anmodninger fra pressen, den store tv-dækning -
- og de rygter, der florerede på de sociale medier.
De vidste, at de måtte finde røverne hurtigt.
Betjente fra PTS, teknisk og videnskabeligt politi -
ledte efter fingeraftryk ...
... og dna-spor -
på både Kim Kardashians krop ...
... og alle de ting, de kunne finde i lejligheden.
Gerningsmændene efterlod mange ting.
Jeg tror, der var et dusin ting -
- som gerningsmændene havde efterladt.
Plastikstrips, som normalt bruges til gør-det-selv -
blev her brugt til at binde folk.
En rulle gaffatape og stykker fra den.
Det tager lidt tid at få resultatet, men så snart det er klar -
- ved de, at dna-prøverne på kabelbinderne-
- tilhører en fyr ved navn Aomar Aït Khedache.
Det andet dna-spor, politiet fandt, førte dem til en Yunice Abbas.
Så de fik to navne -
- fra den videnskabelige efterforskning.
Det er et stort gennembrud.
Aomar Aït Khedache er først i 60'erne.
Han har i årevis været kendt af politiet -
for narkosmugling og røverier.
Omar har et kælenavn. Le Vieux, Omar Le Vieux.
Det betyder gamle Omar. Det går tydeligvis på hans alder.
Han er ikke så gammel, kun 60 -
- men for en forbryder er det måske gammelt.
Den anden fyr, Yunice Abbas, var også kendt af politiet -
for røverier og narkosmugling.
Ligesom Omar har han siddet meget i fængsel.
Samtidig studerer de det dna, de fandt i Kim Kardashians lejlighed.
De ser alle overvågningsfilm.
Flere timers film.
De vil finde og fokusere på den sorte Peugeot -
- som sandsynligvis kørte røverne til Rue Tronchet -
og hentede dem igen bagefter.
Da de identificerede gamle Omar -
fik de også navnet på hans søn.
Harminy ejede den sorte Peugeot.
Nu har de navnene på tre af røverne.
Aomar, Yunice og Harminy.
De anholder dem ikke straks.
De lader dem være og organiserer -
overvågning og telefonaflytning.
De kan føre dem til de andre røvere -
og afdække, hvad deres rolle var.
De tjekker alle telefonlinjer omkring Kim Kardashians hotel den aften.
De bemærker, at der er et par 07-numre.
07 er en ny telefonlinje, og oftest -
- er den forbundet med det, vi kalder téléphone de guerre på fransk.
Krigstelefoner.
KRIGSTELEFON = ENGANGSTELEFON
Nu hvor de har Omars identitet -
- kan de finde telefonlinjer forbundet til ham.
Det lykkes dem at knytte ham til nogle andre fyre.
Især en fyr ved navn Didier, som er tæt på Omar -
- og har kælenavnet Les yeux bleus, fordi han har blå øjne.
Gennem deres telefonaflytninger -
og deres overvågning ...
... bemærker de, at de har et problem, som går dem på.
Smykkerne bliver ikke solgt hurtigt nok.
Det er kompliceret for en røver i denne type operation -
- at starte noget uden at vide, om man kan sælge sine varer.
Jeg gjorde en profession ud af røveri.
I omkring 30 år.
Her kender jeg to af de anklagede.
Jeg vil slå fast, at jeg aldrig har arbejdet med dem.
Jeg kender dem enten fra fængslet eller via en fælles bekendt.
Den gyldne regel er at have køberen, før man starter et job.
Har man en ring til ti millioner, og den i sidste ende er usælgelig -
har man arbejdet gratis.
Omar og de andre har brug for en, der har kontakter i Antwerpen -
- og kender byens diamanthandlere. Han hedder Marceau.
Han står for at skjule og videresælge smykkerne.
ANTWERPEN DIAMANTDISTRIKT
Hvorfor kommer tyvekoster til Antwerpen? Fordi der er købere.
Pengene er der. Det kan gå hurtigt.
Som vandet kommer til havet, kommer tyvekoster til Antwerpen.
Diamanter kommer ind, rå eller polerede.
De kommer fra hele verden. For hundredvis af millioner euro.
MICHAEL SLEECKX POLITIET
I over et årti ledte jeg et hold i diamantområdet -
- med speciale i kriminalitet relateret til dyrebare mineraler -
ædelsten og ædelmetaller.
Marceau Baum-Gertner har vi set i diamantområdet før.
Han er ikke selv tyv, men han sætter tyven -
- i kontakt med kunden hos juveleren -
- og tager selvfølgelig sin andel. Han er mægler.
Jeg solgte i Antwerpen.
Det er verdensberømt, stedet for gamle diamanter -
og det bedste sted at sælge.
Og arbejdet er udført på forhånd.
Så det ville have været nemt at sælge Kim Kardashians ring.
De fleste juvelerer er hæderlige og korrekte -
- men en del af dem er simpelthen kriminelle.
Da vi slog fast, at Baum-Gertner -
besøgte Diamantdistriktet ...
... meddelte vi de franske kolleger -
- at vi var klar til at overvåge hans tilstedeværelse fremover.
Næste gang han kom til Antwerpen, var vi klar til at tage imod ham.
Franskmændene ringede mig op midt om natten.
De sagde: "Der foregår noget."
"Vi tror, de kommer til Antwerpen."
DEN 8. DECEMBER 2016
Det er en af de mest omtalte sager i hele min karriere.
Vi fik at vide, at Aomar kom til Antwerpen.
I selskab med Cathy.
Hun var nok kun med for ... Er man et par, er man turister.
Baum-Gertner var der også. De mødtes faktisk på McDonald's.
Efter tre og en halv times kørsel fra Paris er man sulten.
Så går man på McDonald's.
Jeg ville gå på restaurant, men de går på McDonald's.
BELGISK POLITI KAN FØLGE DE MISTÆNKTE -
- VED HJÆLP AF OVERVÅGNING PÅ GADEN OG KAMERAER
Vores job er lidt mere kompliceret -
- end en normal efterforskningsenheds.
Vi har med meget følsomme varer i et specielt miljø at gøre.
Da Baum-Gertner mødte ham på McDonald's -
bed jeg mærke i en ting.
Han rækker hånden frem mod Aomar.
Aomar ryster ganske let på hovedet.
Den anden fyr tager hånden til sig.
"Vi kender hinanden, men vi kender ikke hinanden." Ikke offentligt.
Jeg husker tydeligt, at Aomar var meget forsigtig.
Så gik de sammen hen til juvelerbutikken -
og gik ind.
Og de blev der i fire timer.
Den butik, de besøgte -
- kender vi som et hotspot for hæleri.
Her køber man stjålne ting.
Det er ikke første gang, de er inde i billedet.
Man kan have alverdens kameraer og overvågning til fods -
- men lige der ville man godt have været en flue på væggen.
Men man kan ikke bare sætte et kamera eller aflytning op.
Det er ikke så let. Det kræver en hel procedure.
Skal jeg opsummere, hvad jeg tror, der skete den dag, rent hypotetisk -
- tror jeg, at de foretog de sidste forhandlinger og aftalte en pris.
De gav hånd på det, vi kalder "mazel".
"Vi sælger varerne for den pris."
Vi så ikke pengene skifte hænder -
- men vi så en, der er kendt for hvidvaskning -
- og har mange kontanter, gå ind i en garage med en fuld rygsæk -
- møde juveleren og komme ud uden rygsæk efter ti sekunder.
Men man ser ikke pengene.
Det var så usædvanligt, at vi vidste, at det var stort.
Men vi så aldrig ringen.
Vi har ikke beviset, diamanten. Det havde ellers været godt.
Måske dukker diamanten op en dag.
Gid jeg kunne sige, hvor ringen var.
POLITIET OVERVÅGER, AFLYTTER OG SKYGGER I TRE MÅNEDER -
- OG MENER SÅ, AT RØVERNE OG DE MEDSKYLDIGE ER IDENTIFICERET
Der er fem mænd til stede på hotellet den aften.
De to var angiveligt dem, der gik ind på Kims værelse.
Aomar Aït Khedache, kaldet gamle Omar.
Og Didier Dubreucq, Les yeux bleus, klare øjne.
Der er også Pierre Bouainère, Yunice Abbas -
- og en yngre fyr ved navn Marc-Alexandre Boyer.
Så var der Marceau, som er ansvarlig for salget.
Derefter kommer de medskyldige.
En kvinde, Aomars tidligere kæreste.
Aomars søn, Harminy.
Den 9. januar 2017 anholder fransk politi 17 personer.
Samtidigt, ved daggry.
Nogle var i Sydfrankrig, nogle i Paris' forstæder.
Alle bliver anholdt samtidigt, så de ikke kan ringe sammen og flygte.
Aomar stilles for BRB, og de mange beviser gør det svært for ham.
Så han erkender alt til sidst. Næsten alt.
Yunice, den anden, der bliver fældet af sit dna -
erkender også straks næsten alt.
Men alle de andre benægter alt.
SEKS MÅNEDER EFTER RØVERIET
KIM BRYDER TAVSHEDEN -
- I ET ÅBENT INTERVIEW MED ELLEN DEGENERES
- Jeg vidste, det var slut. - Troede du, du skulle dø?
Helt sikkert. Jeg bad en bøn. Jeg ved, jeg kommer i himlen.
Jeg håber, mine børn og min mand har det godt ... Nu tuder jeg.
I programmet var hun afdæmpet og talte om sin store forandring.
Det er ingen hemmelighed, at jeg førte mig frem -
og var materialistisk før.
Der er i orden at have ting og arbejde hårdt for dem.
Jeg er stolt af alle i mine omgivelser, som har succes.
Men jeg er glad for, at mine børn forstår mig nu -
- og sådan opdrager jeg dem. Jeg er ligeglad med den slags nu.
I Kim Kardashians omhyggeligt organiserede verden -
når sådan noget sker ...
... er det, som om en asteroide rammer planeten Kim Kardashian.
Det var skæbnen. Ting sker i ens liv, for at man skal lære af det.
Og det var ...
Siden har hun fortalt mere om sine børn, om sit hjem -
og sit liv med sin familie.
Og på en mindre ...
Hun var mindre materialistisk i sin fremtoning.
Hun siger, at jeg spillede en rolle -
- fordi mine videoer måske viste røverne, hvornår de skulle slå til.
Jeg ville vide, om det var sandt.
Jeg lavede en dokumentar om, hvordan kriminelle bruger sociale medier -
til at røve kendte og influencere.
Yunice Abbas er en af de fem, der røvede Kim Kardashian i Paris.
Jeg så ham online, fordi han skrev "Hvordan jeg røvede Kim Kardashian".
Jeg interviewer mange kriminelle. Folk fortryder deres handlinger.
Men Yunice virkede ligeglad, hvilket chokerede hele verden.
Skyldig? Jeg er ligeglad.
Yunice fortalte mig ikke, hvordan han brugte Snapchat -
- men han bemærkede, at hun lagde mange ting op før begivenheden.
Jeg gik på internettet -
og jeg så hendes smykker, ringen.
Jeg så, at hun viste den frem.
Vi fik oplysninger via de sociale medier.
Vi vidste, at hun kom til modeugen -
- så vi tog derhen for at rekognoscere.
Så vi var sikre. Vi var der fra midnat.
Han sagde, de overvågede hendes sociale medier.
Men siden interviewet har rygterne sagt -
- at nogen måske arbejdede for dem indefra.
Måske var det en kombination af de to ting.
Nogen indefra fortalte, hvor hun var -
- men ud fra hendes opslag vidste de, hun havde mange penge på sig.
NÆSTEN NI ÅR EFTER RØVERIET
RETSSAGEN SKAL TIL AT BEGYNDE I PALAIS DE JUSTICE I PARIS
Pressen gav røverne øgenavnet Les Papys Braqueurs.
Bedstefar-røvere.
De er på alder med hendes bedstefar.
I dag er de fleste mellem 70 og 80.
De er ikke i god form. Aomar er døv.
Alt bliver tekstet for ham under retssagen.
DEN 13. MAJ 2025
KIM STÅR OVER FOR RØVERNE I RETTEN
HUN HUSKER, AT HUN BLEV BUNDET OG KNEBLET
Jeg var sikker på, at han ville voldtage mig.
Jeg troede, at jeg skulle dø.
Det var skræmmende og livsændrende. Jeg ønsker ikke den slags for nogen.
At tro, man skal dø eller voldtages. Det ønsker jeg ikke for min fjende.
Det er min afslutning og mulighed for at lægge det bag mig -
efter det, jeg har været igennem.
For Kim var røveriet i Paris -
vendepunktet.
Det var første gang, hendes glamourøse liv -
vendte sig og bed hende ...
... og i den grad påvirkede hende på en meget menneskelig måde.
Jeg tror, hun har udviklet sig meget siden.
Men jeg tror, at røveriet var den afgørende hændelse -
- der fik hende til at revurdere den vej, hun fulgte.
EFTER FIRE UGER FANDT JURYEN LEDEREN -
- AOMAR AÏT KHEDACHE OG SYV ANDRE SKYLDIGE
DOMMEN GIK FRA FÆNGSELSDOMME, BETINGEDE DOMME TIL BØDE
GRUNDET ALLEREDE AFSONET TID KOM INGEN TILBAGE TIL FÆNGSLET
EFTER DOMMEN SAGDE KIM KARDASHIAN:
"FORBRYDELSEN VAR MIT LIVS MEST SKRÆMMENDE OPLEVELSE."
"DET HAR PÅVIRKET FAMILIEN FOR ALTID.
"JEG GLEMMER DET ALDRIG, MEN JEG TROR PÅ UDVIKLING -
- OG ANSVARLIGHED OG BEDER OM HELING FOR ALLE."
Tekster: Anne Jensen Iyuno